**Molėtų rajono savivaldybės taryba**

**SPRENDIMAS**

**Dėl Molėtų rajono seniūnaitijų bendruomenių viešųjų poreikių ir iniciatyvų finansavimo iš SAVIVALDYBĖS biudžeto lėšų atrankos tvarkos aprašo PATVIRTINIMO**

2020 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 36 straipsnio 4 punktu, Molėtų rajono savivaldybės strateginio veiklos plano 2021–2023 metams, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021-2023 metams patvirtinimo“, 1.5.2 uždavinio „Skatinti ir ugdyti gyventojų bendruomeniškumą“ 04.1.5.2.4 priemone „Vietos gyventojų pasiūlytų projektų įgyvendinimas pagal seniūnaitijų bendruomenių viešųjų poreikių ir iniciatyvų finansavimo iš savivaldybės biudžeto lėšų atrankos tvarkos aprašą”,

Molėtų rajono savivaldybės taryba n u s p r e n d ž i a:

Patvirtinti Molėtų rajono seniūnaitijų bendruomenių viešųjų poreikių ir iniciatyvų finansavimo iš savivaldybės biudžeto lėšų atrankos tvarkos aprašą (pridedama).

Savivaldybės meras

PATVIRTINTA

Molėtų rajono savivaldybės tarybos

2021 m. vasario d. sprendimu Nr.

**MOLĖTŲ RAJONO SENIŪNAITIJŲ BENDRUOMENIŲ VIEŠŲJŲ POREIKIŲ IR INICIATYVŲ FINANSAVIMO IŠ SAVIVALDYBĖS BIUDŽETO LĖŠŲ ATRANKOS TVARKOS APRAŠAS**

**I SKYRIUS**

**TIKSLAS**

1. Molėtų rajono seniūnaitijų bendruomenių viešųjų poreikių ir iniciatyvų finansavimo iš rajono biudžeto lėšų atrankos tvarkos aprašo tikslas yra nustatyti tvarką, kaip seniūnaitijos savivaldybės administracijos direktoriui teikia bendruomenių viešųjų poreikių ir iniciatyvų projektus, kokia tvarka jie atrenkami ir finansuojami, bei sudaryti sąlygas gyventojų atstovams dalyvauti formuojant savivaldybės biudžeto projektą.

**II SKYRIUS**

**UŽDAVINIAI**

1. Skatinti seniūnaičių ir vietos gyventojų bendradarbiavimą.
2. Sudaryti sąlygas įgyvendinti seniūnaitijoms iniciatyvas, susijusius su jų gyvenamosios teritorijos viešųjų poreikių klausimų sprendimu.

**III SKYRIUS**

**PROJEKTŲ TEIKIMAS**

1. Seniūnaičiai, pasitarę su savo atstovaujamų teritorijų gyventojais, išplėstinėje seniūnijos seniūnaičių sueigoje aptaria ir kasmet iki gruodžio 1 d. savivaldybės administracijai raštu arba elektronine forma teikia iniciatyvos projektus, kuriais siekiama išspręsti tos teritorijos konkrečią problemą. Kiekviena seniūnaitija gali teikti tik savo atskirus projektus.
2. Projekto aprašymas pateikiamas laisva forma, pagrindžiant jo būtinumą ir naudą bendruomenei, nurodant vykdytinas veiklas sprendžiant konkrečią problemą, bendruomenės dalyvavimo būdus bei reikalingas lėšas. Aprašymo apimtis iki 1 A4 puslapio.

**IV SKYRIUS**

**PROJEKTŲ ATRANKA**

1. Pateiktų projektų eiliškumą nustato rajono seniūnaičių sueiga. Sueiga paprastai organizuojama paskutinį metų arba pirmąjį metų ketvirtį, kai formuojamas savivaldybės biudžeto projektas.
2. Eilė sudaroma slapto balsavimo būdu seniūnaičių sueigoje po projektų pristatymo.
3. Slaptam balsavimui parengiamas balsavimo lapas, kuriame projektai surašomi abėcėlės tvarka pagal seniūnaitijas, nurodant eilės numerį, seniūnaitijos pavadinimą, projekto objektą, reikalingas lėšas.
4. Seniūnaičiai balsavimo lape pažymi ne daugiau kaip 7 projektus, kuriems teikia pirmenybę.
5. Susumavus pirmenybiškumo balsus, sudaromas projektų eiliškumo sąrašas. Jei keli projektai surinko vienodą balsų skaičių, dėl jų eiliškumo balsuojama atskirai, kiekvienam sueigos dalyviui turint po vieną balsą. Balsavimas atviras. Jei reikia, procedūra kartojama dar kartą, kol projektai surašomi eilės tvarka. Sueigos protokolas perduodamas savivaldybės administracijos direktoriui.
6. Esant nepaprastajai padėčiai, ekstremaliai situacijai ar karantinui, nesant galimybių organizuoti tiesioginę seniūnaičių sueigą, projektų atranka organizuojama mišriu būdu: a) seniūnaičiams, turintiems technines galimybes, elektroniniu paštu yra išsiunčiami seniūnaitijų projektai bei balsavimo lapas; jie per 3 dienas nurodytu elektroninio pašto adresu atsiunčia užpildytą balsavimo lapą pagal 10 punkto reikalavimą; b) kitiems seniūnaičiams per seniūnus perduodamos seniūnaitijų projektų kopijos ir balsavimo lapas su voku; seniūnaičiai užpildo balsavimo lapą pagal 9 punkto reikalavimą, įdeda į voką, jį užklijuoja ir per 3 dienas grąžina seniūnui, kuris vokus perduoda savivaldybės administracijai. Jei keli projektai surenka vienodą balsų skaičių, tai jų eiliškumas nustatomas abėcėlės tvarka pagal seniūnaitijų pavadinimus. Galutinis sąrašas per seniūnus perduodamas visiems seniūnaičiams, o sueigos protokolas - savivaldybės administracijos direktoriui.

**V SKYRIUS**

**FINANSAVIMAS, ĮGYVENDINIMAS IR KONTROLĖ**

1. Finansuojami iš eilės tie projektai, kuriems pakanka savivaldybės biudžete numatytų lėšų šiems projektams.
2. Paprastai vieno projekto įgyvendinimui skiriama iki 3 tūkstančių eurų. Lėšos yra integruojamos į seniūnijų arba miesto tvarkymo asignavimus.
3. Savivaldybės administracija kasmet, rengdama biudžeto projektą, preliminariai numato seniūnaičių projektams skirtiną bendrą sumą.
4. Projektų įgyvendinimą, pasitardami su seniūnaičiais, seniūnijose organizuoja seniūnai, mieste - administracijos specialistas, atsakingas už miesto priežiūrą.
5. Projektų įgyvendinimo finansinę kontrolę vykdo administracijos Buhalterinės apskaitos skyrius.
6. Kasmetinėje sueigoje pristatomi praeitais metais įgyvendinti projektai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_